Pirita jõeoru maastikukaitseala kaitse-eeskirja muutmise
VÄLJATÖÖTAMISE KAVATSUS

Sissejuhatus
Pirita jõeoru maastikukaitseala (edaspidi ka kaitseala) asub Tallinnas Pirita ja Lasnamäe linnaosas ning Harju maakonnas Jõelähtme vallas Iru külas. Kaitseala kaitse-eeskiri kinnitati Vabariigi Valitsuse 1. detsembri 2005. a määrusega nr 312 „Pirita jõeoru maastikukaitseala kaitse-eeskiri”.

Pirita jõeoru maastikukaitseala põhieesmärk on Pirita jõeoru, sealsete terrasside, paljandite ja taimekoosluste ning metsade kaitse, samuti EÜ nõukogu direktiivi (EMÜ) nr 92/43 looduslike elupaikade ning loodusliku loomastiku ja taimestiku kaitse kohta (EÜT L 206, 22.07.1992, lk 7–50; edaspidi loodusdirektiiv) I lisas nimetatud elupaigatüüpide ja liikide elupaikade kaitse. Need elupaigatüübid on metsastunud luited (2180)[footnoteRef:2], jõed ja ojad (3260), liigirikkad niidud lubjavaesel mullal (6270*), niiskuslembesed kõrgrohustud (6430), lamminiidud (6450), aas-rebasesaba ja ürtpunanupuga niidud (6510) ja puisniidud (6530*). Kaitse-eesmärgiks olevad liigid on jõesilm (Lampetra fluviatilis), lõhe (Salmo salar), II kaitsekategooriasse kuuluv liik tiigilendlane (Myotis dasycneme), III kaitsekategooria kaitsealune liik harilik hink (Cobitis taenia) ja harilik võldas (Cottus gobio).  [2:  – sulgudes on kaitstava elupaigatüübi koodinumber vastavalt loodusdirektiivi I lisale, tärniga on tähistatud esmatähtsad elupaigatüübid] 


Kaitseala pindala on 707 hektarit, mis jaguneb 16-ks piiranguvööndiks. Kaitseala on ka Natura 2000 võrgustiku Pirita loodusala. 

Pirita jõe maastikukaitsealal asub Tallinna Botaanikaaed (edaspidi TBA), mis asutati ENSV Teaduste Akadeemia instituudina 1. detsembril 1961. a-l, alates 17. jaanuarist 2005. a on ta Tallinna Keskkonnaameti hallatav teadus- ja arendusasutus. 

Kogu TBA territoorium asub Botaanikaaia piiranguvööndis, mille pindala on 97 hektarit (joonis 1). Kaitse-eeskirja § 5 lõike 6 kohaselt on Botaanikaaia piiranguvööndi kaitse-eesmärk liigirikka ning väärtusliku taimekollektsiooni säilitamine, arendamine ja tutvustamine. Vastavalt kaitse-eeskirja § 7 lõike 2 punktile 4 on Botaanikaaia piiranguvööndis keelatud ehitise, kaasa arvatud ajutise ehitise püstitamine, välja arvatud taimekollektsioonide säilitamisega seotud rajatiste püstitamine.

Kaitseala kaitse-eeskirja muutmisega kavandatakse muuta kaitse-eeskirja § 7 lõike 2 punkti 4. Muudatuse eesmärk on lubada kaitseala valitseja nõusolekul Botaanikaaia piiranguvööndis peale taimekollektsioonide säilitamisega seotud rajatiste püstitamise ka TBA tegevuseks vajalike ehitiste (nii hoonete kui ka rajatiste) püstitamist ning hoonestatud katastriüksustele väljaspool metsamaad kuni 8 m kõrguste ehitiste  püstitamist. 

Pirita jõeoru maastikukaitseala kaitse-eesmärke, tsoneeringut ja välispiiri ei muudeta.

Väljatöötamise kavatsuse koostamisel on arvestatud:
1) Tallinna Botaanikaaia 28. juuli 2017. a kirjas nr 1-4/48 Keskkonnaministeeriumile tehtud ettepanekut ja põhjendusi muuta Pirita jõeoru maastikukaitseala kaitse-eeskirja Botaanikaaia piiranguvööndi osas. 
2) Keskkonnaministeeriumi 10. augusti 2017. a kirjas nr 8-2/17/5332-3 Keskkonnaametile antud ülesandega võtta Tallinna Botaanikaaia ettepanek töösse ja korraldada vastavalt looduskaitseseaduse § 8 lõikele 3 ettepanekus nimetatud kaitsekorra muudatuse põhjendatuse ja otstarbekuse hinnangu koostamine.
3) Keskkonnaameti kaitse planeerimise komisjoni 17. aprilli 2018. a seisukohta alustada Pirita jõeoru kaitse-eeskirja § 7 lõike 2 punkti 4 muutmise menetluse ettevalmistamisega. Komisjoni koosolekul osalesid Keskkonnaministeeriumi looduskaitseosakonna ja Keskkonnaameti kaitse planeerimise büroo esindajad.

[image: ]
Joonis 1. Pirita jõeoru MKA Botaanikaaia piiranguvöönd. Joonise alus: Eesti põhikaart, Maa-amet 2018.


1. Kaitsekorra muutmise vajadus

Kaitse-eeskirja muutmise eesmärk Botaanikaaia piiranguvööndi osas tuleneb vajadusest võimaldada TBA-l ellu viia riiklikes ja Tallinna strateegilistes arengudokumentides ning tegevuskavas ettenähtud ülesandeid. Samuti võimaldada  olemasolevatele hoonestatud katastriüksustele, kus paiknevad omal ajal ehitatud kasvuhooned, katlamaja, garaažid jms ehitised, ehitiste püstitamist. 


1.1.  Strateegilistest arengudokumentidest tulenevad TBA ülesanded
Riikliku looduskaitse arengukava aastani 2020 kohaselt on loodushariduse edendamisel oluline roll teadmiste ning väärtuskasvatuse meetodite ning nende andjate mitmekesisusel ning teabe jõudmisel väga erinevate sihtrühmadeni neile arusaadavas kontekstis. Seetõttu omavad loodushariduse edendamisel olulist rolli paljud asutused, sh loomaaiad, muuseumid, keskkonnahariduskeskused ja botaanikaaiad. Tallinna keskkonnastrateegia aastani 2030 kohaselt on TBA looduskoolil keskne roll keskkonnahariduse ja praktilise loodusõppe edendamisel.

Tallinna arengukava 2014–2020 kohaselt on oluline turismitoodete ja -teeninduse kvaliteedi parandamine, uute toodete loomine ja aktiivne turundamine. Tallinna atraktiivsuse huvides on muu hulgas Kadrioru pargi, Tallinna loomaaia ja Tallinna Botaanikaaia arendamine. Tallinna arengukava tegevuskava alaeesmärk 2.1 „Elanike vajadusi rahuldavad kultuurilise isetegevuse ja enesearenduse võimalused” meede 6: Tallinna Botaanikaaiast atraktiivse rekreatiivkeskuse kujundamine. Peamiste tegevustena tulemuse saavutamiseks nähakse ette:

· loodus- ja keskkonnateadmiste populariseerimist;
· kollektsioonide toimimiseks ja eksponeerimiseks vajalike tingimuste loomist, sh                     kollektsioonide teenindamiseks vajalike tehniliste rajatiste ehitamist;
· TBA näituse-konverentsisaali rekonstrueerimist ja tehnikaga varustamist;
· avamaaekspositsioonide ümberkujundamist ja rajatiste rekonstrueerimist;
· linnaelanikele aktiivse puhkuse veetmise võimaluste loomist.

TBA tegevuskava 2014–2018 arenguvisiooni kohaselt on Tallinna Botaanikaaed nii omamaiselt kui rahvusvaheliselt tunnustatud teadus- ja haridusasutus. Arenguvisiooni realiseerimise tulemusena on kollektsioonide ja territooriumi hooldamiseks ja haldamiseks vajalikud hooned renoveeritud või ehitatud; loodusharidustöö on aktiivne ja mitmekülgne; TBA on populaarne paik nii kohalike elanike kui ka sise- ja välisturistide hulgas. TBA arengueesmärkide täitmiseks ja atraktiivsuse tagamiseks külastajate seas tuleb välja arendada tänapäevane toimiv infrastruktuur. Muuhulgas nähakse ette:

· pääslate ja külastuskeskuse rajamine;
· majandushoone projekteerimine ja ehitamine;
· katse- ja paljundusosakonna väljaehitamine (sh kasvuhoonete ehitus);
· kompostiväljaku rajamine.

1.2. Tallinna Botaanikaaia arenguks vajalikud ehitised
Kehtiva kaitse-eeskirja kohaselt ei ole kaitseala valitsejal võimalik TBA arenguks vajalikele hoonetele ehitusõigust anda. TBA arenguks vajalikud ehitised, mille püstitamine ei ole kehtiva kaitse-eeskirja kohaselt võimalik, on toodud tabelis 1.

Tabel 1. TBA arendamiseks vajalikud ehitised
	Ehitised (hooned ja rajatised)

	· Majandushoone (sh teadurite tööruumid ja laborid, raamatukogu, herbaarium)
· Tehniline taristu Kloostrimetsa tee 56 teenindamiseks 
· Väravahoone (kassa, taimede ja meenete müük)

	Ajutised rajatised

	· Seoses senise majandushoone tagastamisega õigustatud subjektile, on vajadus ajutiste ehitiste (konteinerite) kasutamiseks haldushoone asendajana. 

	Muud, otseselt kollektsioonide säilitamiseks mittevajalikud perspektiivsed rajatised

	· Väikevormid (istumisterrassid, trepistikud, paviljonid)



TBA arendamine kaasaegseks teadus- ja haridusasutuseks on kooskõlas Botaanikaaia piiranguvööndi kaitse-eesmärgiga, milleks on liigirikka ning väärtusliku taimekollektsiooni säilitamine, arendamine ja tutvustamine. Praeguseks on TBA ehitised amortiseerunud ja olemasolevate kollektsioonide säilitamiseks puuduvad vajalikud tingimused. TBA-l puudub kaasaegne külastuskeskus.

TBA arendamisel on oluline, et seda tehakse viisil, mis ei kahjusta Pirita jõeoru ilmet. Ehitised püstitatakse botaanikaaia territooriumi alale ning arvestatakse, et nad sobituksid olemasolevasse maastikupilti. Kaitseala valitseja saab ehitusloa või ehitusteatise kooskõlastamisel seada tingimusi, mis tagavad kaitse-eesmärgi täitmise.

1.3. Botaanikaaia piiranguvööndis hoonestatud katastriüksustele ehitiste püstitamine

Kehtiva kaitse-eeskirja § 7 lõike 2 punkti 4 kohaselt on Botaanikaaia piiranguvööndis keelatud ehitise, kaasa arvatud ajutise ehitise püstitamine, välja arvatud taimekollektsioonide säilitamisega seotud rajatiste püstitamine.

Botaanikaaia piiranguvööndis on hoonestatud katastriüksused, millel paiknevad omal ajal ehitatud kasvuhooned, katlamaja, garaažid jms ehitised, mis ei ole käesoleval ajal enam botaanikaaia osad. 

Kaitse-eeskirja muutmise ettepanek on võimaldada hoonestatud katastriüksustele väljaspool metsamaad kuni 8 m kõrguste ehitiste püstitamist. Ettepanek ei ole vastuolus Pirita jõe maastikukaitseala üldiste kaitse-eesmärkidega, milleks on Pirita jõeoru, sealsete terrasside, paljandite ja taimekoosluste ning metsade kaitse. Kehtiva kaitsekorra järgne nõue, et ehitiste kasutusotstarve kogu Botaanikaaia piiranguvööndi alal on seotud ainult taimekollektsioonide säilitamisega, ei ole põhjendatud. Osa hoonestatud kinnistuid asuvad botaanikaaia piiridest väljas. Maaomanikel puudub huvi tegeleda taimekollektsioonide kasvatamisega, samas olemasolevad hooned lagunevad. Juba hoonestatud alale ja olemasolevate hoonete asukohale uute ehitiste püstitamine ei kahjusta Pirita jõeoru ilmet. Oluline on, et ehitised ei hakkaks maastikus eemalt vaadates domineerima, seetõttu on vajalik neile seada kõrguse piirang. Et olemasolev hoonestusala oluliselt ei laieneks ja säiliks olemasolev maastikuilme, on vajalik, et ehitamist ei toimu metsamaal.

Metsamaad käesolevas dokumendis käsiteletakse mitte ainult seaduse mõistes maakatastrisse kantud kõlvikuna, vaid ka looduses metsa tunnustele vastava alana. Metsamaa kindlakstegemisel lähtub kaitseala valitseja maa-ameti maakatastri andmetest, põhikaardist ning looduses reaalselt eksisteerivast olukorrast. Keskkonnaamet peab metsamaa määratlemisel silmas metsaseaduse § 3 lõikes 2 toodud metsamaa määratlust. Metsamaa on maa, mis on metsamaa kõlvikuna kantud maakatastrisse ja/või maatükk pindalaga vähemalt 0,1 ha, millel kasvavad puittaimed kõrgusega vähemalt 1,3 meetrit ja puuvõrade liitusega vähemalt 30 protsenti.

2. Muudatused kaitsekorras

Kavandatav kaitsekorra muudatus puudutab ehitustegevust Botaanikaaia piiranguvööndis. Kehtiva kaitse-eeskirja kohaselt ei ole kaitseala valitsejal võimalik TBA arenguks vajalikele ehitistele ehitusõigust anda.

Pirita jõeoru MKA kaitsekorda kavandatakse muuta selliselt, et Botaanikaaia piiranguvööndis on võimalik peale taimekollektsioonide säilitamisega seotud rajatiste püstitamise ka TBA tegevuseks vajalike ehitiste püstitamine. Selleks on vajalik muuta Pirita jõeoru maastikukaitseala kaitse-eeskirja § 7 lg 2 punkti 4 sõnastust.

Kavandatav leevendus ehitustegevuse osas on kooskõlas looduskaitseseadusega ning ei sea ohtu maastikukaitseala muude kaitse-eesmärkide saavutamist.

Tabel 2. Muudatused kaitsekorras
	Kehtiv kaitsekord
	Kavandatav kaitsekord

	Kaitsealal on keelatud ehitise, kaasa arvatud ajutise ehitise püstitamine, välja arvatud Botaanikaaia piiranguvööndis taimekollektsioonide säilitamisega seotud rajatiste püstitamine.

	Kaitsealal on keelatud ehitise, kaasa arvatud ajutise ehitise püstitamine. Botaanikaaia piiranguvööndis on kaitseala valitseja nõusolekul lubatud botaanikaaia tegevuseks vajalike ehitiste püstitamine ja hoonestatud katastriüksustele ehitiste püstitamine, kusjuures mõlemal juhul on keelatud ehitamine metsamaal ning hoonete kõrgus ei tohi ületada 8 meetrit.




3. Puudutatud isikud
 
Botaanikaaia piiranguvööndi pindala on 97 hektarit, millest 65,2 hektaril on vormistatud 26 katastriüksust. Eraomandis on 7,5 hektarit (ja ühest katastriüksusest kaasomand), munitsipaalomandis on 13,5 hektarit, riigi omandis on 44,2 hektarit ja jätkuvalt riigi omandis olevat maad on 31,8 hektarit.
 
Tabel 3. Botaanikaaia piiranguvööndi maaomanikud
	nr
	Katastriüksus, tunnus
	Sihtotstarve
	Pindala
	Omandivorm

	1.
	Kloostrimetsa tee 44 78402:209:0300

	Elamumaa
	21 932 m2
	eraomand

	2.
	Kloostrimetsa tee 44a 78402:209:0290

	Tootmismaa
	190 m2
	eraomand


	3.
	Kloostrimetsa tee 46 
78402:209:0018

	elamumaa, ühiskondlike ehitiste maa
	7579 m2
	munitsipaalomand, eraomand

	4.
	Kiviaia tee T1 78402:209:0019

	Transpordimaa
	1825 m2
	munitsipaalomand


	5.
	Kiviaia tee T3 78402:206:0073

	Transpordimaa
	6129 m2
	munitsipaalomand 

	6.
	Kiviaia tee T4 osaliselt
78402:206:0074

	transpordimaa 
	2319 m2
	munitsipaalomand


	7.
	Kloostrimetsa tee 56 
78402:209:0023

	ühiskondlike ehitiste maa
	111 788 m2
	munitsipaalomand


	8.
	Kiviaia tee 9 78402:207:0003

	üldkasutatav maa
	9,34 ha
	riigiomand

	9.
	Kiviaia tee 9a 78402:207:0001

	üldkasutatav maa
	2535 m2
	riigiomand

	10.
	Kiviaia tee 10 78402:206:0480

	Tootmismaa
	5417 m2
	eraomand

	11.
	Kiviaia tee 10a 78402:206:0490

	Tootmismaa
	66 m2
	eraomand

	12.
	Kiviaia tee 10b 78402:206:0004

	üldkasutatav maa
	48 167 m2
	riigiomand

	13.
	Kiviaia tee 11 78402:207:0250

	Tootmismaa
	20 857 m2
	eraomand


	14.
	Kiviaia tee 11a 78402:207:0190

	sihtotstarbeta maa
	6300 m2
	riigiomand

	15.
	Kiviaia tee 11b osaliselt
78402:207:0002

	üldkasutatav maa
	1116 m2
	riigiomand

	16.
	Kiviaia tee 11c 78401:101:2678

	Tootmismaa
	8567 m2
	riigiomand

	17.
	Kiviaia tee 11d
78401:101:2681

	Maatulundusmaa
	53 521 m2
	riigiomand

	18.
	Kiviaia tee 12 78402:209:0007

	Elamumaa
	1607 m2
	eraomand

	19.
	Kiviaia tee 12a
78402:209:0006

	Elamumaa
	1620 m2
	eraomand (puudub kinnistusraamatus)

	20.
	Kiviaia tee 14
78402:209:0005

	Elamumaa
	900 m2
	eraomand (puudub kinnistusraamatus)

	21.
	Kiviaia tee 14e 78402:209:0270

	Tootmismaa
	31 m2
	eraomand

	22.
	Kiviaia tee 16 78402:206:0003

	üldkasutatav maa
	7411 m2
	riigiomand

	23.
	Laiaküla tee 18
78401:101:2687
	maatulundusmaa
	7,01 ha
	riigiomand 

	24.
	Laiaküla tee 42a 78401:101:0215

	Maatulundusmaa
	22 064 m2
	eraomand 

	25.
	Laiaküla tee 42b 78401:101:2688
	Maatulundusmaa
	15,14 ha
	riigiomand 

	26.
	Lükati tee T3
78402:209:0003

	Transpordimaa
	0,4 ha
	munitsipaalomand



4. Maaomanike ja kohaliku omavalitsuse arvamused ja ettepanekud

Teavitus Pirita jõeoru maastikukaitseala kaitse-eeskirja muutmise väljatöötamise kavatsusest saadeti 13-le puudutatud isikule.

Tabel 4. Ettepanekud
	Ettepaneku tegija
	Ettepaneku sisu
	KeA vastus

	Elektrilevi OÜ
13.06.2018

	Väljatöötamise kavatsus on arvesse võetud ning palutakse Elektrilevi OÜ‑d edaspidisesse menetlusse mitte kaasata.
	

	RMK
28.06.2018 nr 3-1.1/2184
	Parandusettepanekud ja vastuväited kaitse-eeskirja § 7 lg 2 p 4 muutmise osas puuduvad. Ettepanek: kaaluda mingis osas lageraie lubamist hall-lepikutes.
	10.07.2018 nr 7-4/18/9972-3. Hinnanguliselt esineb kaitsealal 24 ha metsa, mille peapuuliik on hall lepp, 16 ha paikneb Pirita jõeveekaitse ja kalda piiranguvööndis. KeA leidis, et kaitse-eeskirja muutmine lageraiet puudutavas osas ei ole otstarbekas. Lageraie ei ole puhkemajandusliku ja veekaitse eesmärgi täitmiseks kõige parem viis. Väheseid kaitsealale jäävaid hall-lepikuid on võimalik uuendada turberaiena.

	Kiviaia tee 12 katastriüksuse omanik
29.06.2018
	Otseseid ettepanekuid ei tehtud. Olmeprobleemiks on vee- ja kanalisatsioonitrasside puudumine, botaanikaaiale vajalike ehitiste püstitamine ei tohiks halvendada elukeskkonda.
	Selgitati, et projekteerimistingimuste andmisel arvestatakse hoone või olulise rajatise asukohas väljakujunenud keskkonda, sealhulgas hoonestuslaadi ning määratakse lubatud suurim ehitisealune pind, kõrgus ja arhitektuurilised, ehituslikud ja kujunduslikud tingimused, samuti haljastuse, heakorra ja liikluskorralduse põhimõtted. Projekteerimise üheks osaks on tehniline taristu, mille hulka kuuluvad ka vee ja kanalisatsiooniga seotud lahendused. KeA loodab, et projekteerimise käigus leitakse lahendus ka kinnistuomaniku veeprobleemile. 

	OÜ Advokaadibüroo Luberg ja Päts
29.06.2018 nr 025

	1. Ehitusõiguse piiramise tingimused - ehitise kõrgusepiirang 8 meetrit ja keeld ehitada metsamaale. Tehakse ettepanek kaaluda lahendust, millega koheldakse kõiki kaitseala Botaanikaaia piiranguvööndisse jäävaid maaomanikke ühetaoliselt – laiendada lubatavate ehitiste üldine kõrguspiirang ja metsamaale ehitamise keeld ka Tallinna Botaanikaaia poolt püstitavatele ehitistele.

Arusaamatuks jääb metsamaa määratlemise viis.








2. Olete märkinud, et Tallinna arengudokumenti- des ei käsitleta TBA-d ennekõike teadusasutu- sena, vaid asutusena, mille tegevus on suunatud pigem turismile ja meelelahutu- sele. Loodate, et ka tulevikus jääb TBA põhitegevuseks väärtuslike taimekollektsioonide säilitamine ja arendamine.


3. Ettepanek: täiendada kaitse-eeskirja § 7 lõiget 2, et võimaldada vajalike maaparandussüs-teemide rajamist Botaanikaaia piiranguvööndis. Uute maaparandussüsteemide rajamine võib olla vajalikuks eeltingimuseks uute ehitiste püstitamisele.









4. Ettepanek: muuta käesoleva menetluse käigus Vabaõhukooli piiranguvööndis kaitseala välispiiri nii, et kaitsealast jääks välja M. Pätsile tagastatav maa-ala (lisatud asendiplaan) või alternatiivselt, et kaitseala piir võtaks arvesse kinnistu majandamisega seotud objektiivseid vajadusi. 

	1. [bookmark: _GoBack]Kehtiv kaitsekord lubab kaaluda ainult ajutiste ehitiste püstitamise lubamist. Praegune kaitsekord on liigselt range botaanikaaia suhtes ega arvesta piisavalt selle eripäradega. Muudatuse mõte on leevendada seniseid piirangud, nii et botaanikaial oleks võimalik rajada ehitisi, mis on vajalikud nende tegevuse jätkamiseks. Keskkonnaamet ei soovi  maaomanike erinevalt kohelda, ehitise kõrguse piirang ja metsamaale ehitamise keeld laieneb kõigile maaomanikele, kaasa arvatud Tallinna Botaanikaaiale. 







KeA peab metsamaa määratlemisel silmas metsaseaduse § 3 lõikes 2 toodud metsamaa määratlust. Metsamaa on maa, mis on metsamaa kõlvikuna kantud maakatastrisse ja/või maatükk pindalaga vähemalt 0,1 ha, millel kasvavad puittaimed kõrgusega vähemalt 1,3 meetrit ja puuvõrade liitusega vähemalt 30 protsenti.

2. Strateegilised arengudokumendid, millele VTK-s viidatakse, on pikaajalise perspektiiviga dokumendid, milles määratakse terviklikult ühe või mitme valdkonna arengusuunad, üldeesmärgid ja ala eesmärgid. TBA tegevuskava 2014‒2018 arenguvisiooni kohaselt on TBA nii omamaiselt kui rahvusvaheliselt tunnustatud teadus- ja haridusasutus. TBA põhimääruse kohaselt on Tallinna Botaanikaaed Tallinna Keskkonnaameti hallatav teadus- ja arendusasutus, mille arendustegevusvaldkond on taimede mitmekesisust tutvustavate kollektsioonide hooldamine ja arendamine ning alus- ja rakendusuuringute läbiviimine.

3. Maaparandusseaduse kohaselt on maaparandussüsteem maatulundusmaa kuivendamiseks ja niisutamiseks ning keskkonnakaitseks vajalike ehitiste kogum, mis kantakse maaparandussüs-teemide registrisse. Kraave võib rajada ehitusseadustiku alusel, kui nende rajamise otsene eesmärk ei ole maaparandus (maaparandusseadus § 2). Vajalike kraavide rajamist on võimalik kaaluda kaitse-eeskirja alusel. KeA ei nõustu ettepanekuga. Uute maaparandussüsteemide rajamine (veerežiimi muutmine) on reeglina olulise keskkonnamõjuga ja ohustab kaitse-eesmärkide saavutamist ning mõjutab kooslusi ja liike negatiivselt. Veerežiimi muutused muudavad kasvukohatingimusi ja seeläbi ka koosluste liigilist koosseisu ja mitmekesisust.

4. Kirjale lisatud maa asendiplaanil on näidatud moodustatava krundi piiri ettepanek, mille pindalaks on 70 519 m2. Kaitseala Vabaõhukooli piiranguvööndisse jääb sellest hinnanguliselt 38 000 m2. Pirita jõeoru maastikukaitsealal kaitse-eesmärk on Pirita jõeoru, sealsete terrasside, paljandite, taimekoosluste ning metsade kaitse. Samuti loodusdirektiivi I lisas nimetatud elupaigatüüpide – metsastunud luidete (2180), jõgede ja ojade (3260), lubjavaesel mullal liigirikaste niitude (6270*), niiskuslembeste kõrgrohustute (6430), lamminiitude (6450), aas-rebasesaba ja ürt-punanupuga niitude (6510) ning puisniitude (6530*) kaitse. Kaitseala on ühtlasi üle-euroopalise Natura 2000 võrgustiku Pirita loodusala (EE0010120). KeA ei nõustu ettepanekuga  muuta kaitseala välispiiri. M. Pätsile tagastataval maa-alal on eelkõige mastikulised väärtused, ala jääb Pirita jõeoru terrassidele. Maastikukaitsealal on oluline säilitada maastikuliste väärtuste kaitse, oluline on, et ehitusalad ei laieneks looduslikele kooslustele (nt metsalale).


	Tallinna Linnavalitsus
26.06.2018
	Märkuseid ja ettepanekuid ei tehtud.
	

	Tallinna Botaanikaaed
25.06.2018 nr 1-4/109
	Kavandatavad muudatused vastavad meie vajadustele ning võimaldavad botaanikaaial põhimäärusest tulenevaks tegevuseks vajalike ehitiste (nii hoonete kui rajatiste) püstitamist kaitseala valitseja nõusolekul.
	



5. Muudatuste mõju ja kompensatsiooni võimalused

Kaitse-eeskirja muutmisel puudub oluline mõju loodus- ja elukeskkonnale, samuti puudub mõju sotsiaalvaldkonnale, riiklikule julgeolekule, majandusele, regionaalarengule ning riigiasutuste ja kohaliku omavalitsuse korraldusele.

Botaanikaaia arenguks vajalike uute hoonete ehitamisega kaasneb teatud mõju maastikuilmele, kuid tegemist on avaliku huviga ning kindla eesmärgiga püstitatavate hoonetega, seega on tegevus otstarbekas. Samuti ei mõjuta oluliselt maastikuilmet olemasolevatele hoonestatud katastriüksustele, kus paiknevad varasemalt ehitatud kasvuhooned, katlamaja, garaažid jms ehitised, ehitiste püstitamine.

Maamaksuseaduse § 4 lõike 2 kohaselt makstakse looduskaitseseaduse §-s 31 sätestatud piiranguvööndi maalt maamaksu 50% maamaksumäärast. See on kompensatsioon maaomanikule kehtivate piirangute eest ning Botaanikaaia piiranguvööndis jääb see kehtima ka edaspidi. Piirimuudatusi ei tehta, seega jääb maksumäär samaks. Samuti ei muutu toetuste määrad.

